Heitasta trendið þessa dagana er steypt gólf eða veggir sem búið er að mála með steypumálningu . Það er ansi spennandi að fylgjast með komandi trendum á árinu , þar á meðal er þessi snilldarmálning sem kallast Kabe Copenhagen og er fáanleg hér á landi í verlsuninni Willamia . Einnig held ég að netverslunin Kabecopenhagen.com sendi útum allan heim . Málninguna er hægt að fá með grófri eða sléttri áferð og í mörgum litum . Þegar fólk heyrir orðið steypa , þá verður kuldalegt og hrátt oftast það fyrsta sem kemur upp í huga manns . En þegar þú notar málninguna t.d í hlýjum tónum einsog grænum og djúpum rauðum og blandar svo plöntum inn í rýmið , við og notar einmitt þessar andstæður í rýminu þá myndast heildarmynd sem gefur frá sér mikinn hlýleika . Efnið má einnig nota á gólf , á borðplötur og fleira . Þið sjáið að ekki er mikið í gangi á myndinni , ein hilla , planta og sófi en rýmið er samt sem áður einstaklega hlýlegt og notalegt . Dimmrauðir tónar verða mjög inn á næstunni . Hann passar einstaklega vel með gráum tónum . Grár er alltaf klassískur og líkist mest hrárri steypu . Gráa litinn getur þú fengið í bæði ljósum og dökkum tónum frá Kabe Copenhagen . Ég hef mikið verið að skoða ýmsar útfærslur af steypumálningu og hvað er hægt að gera með hana . Mér finnst mjög fallegt að nota hana á gólfið . En til að toppa það alveg þá hef ég verið að sjá fólk stensla munstur yfir . Lítum á nokkrar myndir til að gefa okkur innblástur , það er alveg spurning hvort fólk leggi í þessa vinnu því ég gæti trúað því að þetta sé ansi tímafrekt . En kannski í lítið rými ! Ég elska þetta look ! Hér er munstrið ekki of stórt , svo finnst mér fallegt hvernig það þekur ekki alveg allt gólfið og virkar svona einsog það sé orðið soldið gamalt . Fallegast þykir mér að hafa litina ekki of dökka , helst ekki svart og hvítt á gólfinu heldur meira útí mildari tóna . Þessi mynd hér að neðan kemur einstaklega vel út . Það getur orðið ansi gervilegt eða bara lookað of mikið að hafa mjög mikið munstur og mjög mikinn contrast . En auðvitað er smekkur manna misjafn og margir sem myndu frekar kjósa hinn möguleikann .